OpenLLM-France/wikimedia huggingface dataset:
# Hammonton

Hammonton és una població dels Estats Units a l'estat de Nova Jersey. Segons el cens del 2007 tenia 13.500 habitants.

## Demografia

Segons el cens del 2000, Hammonton tenia 12.604 habitants, 4.619 habitatges, i 3.270 famílies. La densitat de població era de 117,9 habitants/km².
Dels 4.619 habitatges en un 30,2% hi vivien nens de menys de 18 anys, en un 54,6% hi vivien parelles casades, en un 11,2% dones solteres, i en un 29,2% no eren unitats familiars. En el 23,9% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,14.
Per edats la població es repartia de la següent manera: un 22,8% tenia menys de 18 anys, un 7,9% entre 18 i 24, un 29,2% entre 25 i 44, un 22,1% de 45 a 60 i un 18% 65 anys o més.
L'edat mediana era de 39 anys. Per cada 100 dones de 18 o més anys hi havia 92,7 homes.
La renda mediana per habitatge era de 43.137 $ i la renda mediana per família de 52.205 $. Els homes tenien una renda mediana de 36.219 $ mentre que les dones 27.900 $. La renda per capita de la població era de 19.889 $. Aproximadament el 5,7% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hammonton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hammonton». American Fact Finder. Oficina del Cens dels Estats Units, 12-01-2010.
# Hammurabi II

Hammurabi II va ser un rei de Iamkhad de mitjans del segle xvii aC molt poc conegut. Probablement va regnar després d'Irkabtum.
Segurament va tenir un regnat breu, i de vegades es confon amb Hammurabi III que els annals del rei hitita Hattusilis I mencionen com el fill del rei de Iamkhad. Només es menciona el seu nom en unes tauletes trobades a Alalakh que diuen: "Any d'Hammurabi, rei de Iamkhad", i sembla que va ser rei abans de la destrucció de la ciutat per les conquestes hitites d'Hattusilis I i de Mursilis I.
No se sap res del seu regnat, però és possible que ocupés el tron abans de Yarim-Lim III, que va regnar després de la destrucció del regne de Iamkhad, però això també està en discussió.

## Referències

* ↑ Oliva, Juan (ed.). Textos para una historia política de Siria-Palestina I: el Bronce antiguo y medio. Tres Cantos: Akal, 2008, p. 483. ISBN 9788446019497.
# Hidròxid de calci

L'hidròxid de calci, Ca(OH)₂, també conegut com a calç morta o calç apagada, és un compost iònic format per cations calci, Ca$^{2+}$, i anions hidròxid, OH$^-$. Es presenta en forma de pols blanca. La seva estructura cristal·lina és hexagonal, com la del iodur de cadmi. Si s'encalenteix es descompon per damunt dels 550 °C en òxid de calci i aigua. Dissolt en aigua actua com una base forta, amb un grau de dissociació de 0,96 (96%). És molt poc tòxic (DL$_{50}$ oral en rates 7340 mg/kg).
L'obtenció de l'hidròxid de calci es realitza mitjançant la reacció de l'òxid de calci amb aigua, que és la reacció inversa de la descomposició tèrmica. És una reacció molt exotèrmica.
    CaO$_{(s)}$ + H₂O$_{(l)}$ → Ca(OH)$_{2(aq)}$
També pot obtenir-se per precipitació en una dissolució de clorur de calci i hidròxid de sodi:
    CaCl$_{2(aq)}$ + 2 NaOH$_{(aq)}$ → Ca(OH)$_{2(s)}$ + 2 NaCl$_{(aq)}$
En contacte amb l'aire absorbeix diòxid de carboni transformant-se en carbonat de calci. És una reacció que permet identificar el diòxid de carboni, CO₂: Es passa la mostra de gas per una dissolució d'hidròxid de calci i si s'enterboleix (formació del carbonat de calci insoluble) és prova que el gas és, o conté, CO₂:
    Ca(OH)$_{2(aq)}$ + CO$_{2(g)}$ → CaCO$_{3(s)}$ + H₂O$_{(l)}$

## Aplicacions
### Indústria

* S'utilitza com a floculant en el tractament d'aigües residuals, i en la indústria de la construcció com a ingredient en la fabricació de morter i guix.
* Com a reactiu químic: en la neutralització d'àcids, en la indústria petroliera s'empra en el tractament d'additius pel petroli, en la indústria química s'empra en la síntesi de l'estearat de calci, etc.
* Com a farciment: en la indústria petroquímica s'empra en la manufactura d'oli sòlid, en la fabricació de discs de frens i d'ebonita, en la preparació de mescles seques per a pintura i decoració, etc.

### Agricultura

* S'utilitza com additiu en la millora de terres de cultiu àcides.
* S'empra en l'elaboració de pesticides pel control d'insectes i plagues, així com desinfectants. Protegeix les plantes evitant bacteris i fongs.

### Indústria alimentària

* En la indústria dels aliments s'utilitza en el processament d'aigües per a begudes alcohòliques i carbonatades.
* Per alliberar una salmorres de carbonats de calci i de magnesi en l'obtenció de sal per a alimentació i farmacopea.
* En la remineralització de les aigües obtingudes a les dessaladores.
* Ingredient en la llet per infants.
* S'empra en l'obtenció de sucre.

### Medicina

En odontologia l'empren con apòsit en forma de pasta anti-microbiana en endodòncies.

## Bibliografia

* LIDE D.R. (Ed.) Handbook of Chemistry and Physics. CRC Press. 77th Ed. (1996-1997) New York
* PANREAC http://www.panreac.com/new/esp/catalogo/fichastec/142400ES.HTM
* SCIENCELAB http://www.sciencelab.com/xMSDS-Calcium_hydroxide-9927122 Arxivat 2008-09-19 a Wayback Machine.

## Referències

* ↑ «Föreningar» (en suec). ne.se. [Consulta: 6 setembre 2019].
* ↑ «calç morta». enciclopèdia.cat / GEC. [Consulta: 6 setembre 2019].
# Fowtbolayin Akowmb Ararat Erevan

El Fowtbolayin Akowmb Ararat Erevan (o FC Ararat Yerevan, en armeni: Ֆուտբոլային Ակումբ Արարատ Երեւան), és un club armeni de futbol de la ciutat d'Erevan.

## Història

El club va ser fundat l'any 1935. Es va anomenar successivament Spartak (1935-1937), Dynamo (1938-1953), de nou Spartak (1954-1962) i Ararat des de 1963.
L'Ararat disputà per primer cop la màxima divisió de la lliga soviètica l'any 1949. Fou un dels clubs tradicionals a aquesta competició, on jugà els anys 1949-1950, 1960-1963, i 1965-1991. L'any 1973 es proclamà campió de l'URSS de lliga i copa i el 1975 repetí títol de copa. Des del 1991, any de la independència d'Armènia, l'Ararat disputa les competicions del nou país, on ha estat diverses vegades campió.

## Jugadors destacats

* Alesha Abramyan
* Alexandr Kovalenko
* Sergey Bondarenko
* Hovhannes Zanazanyan
* Khoren Hovhannisyan
* Arkady Andreasyan
* Levon Ixtoian
* Eduard Markarov
* José André Bilibio
* Suren Martirosyan

## Palmarès

* Lliga soviètica de futbol: 1
** 1973
* Copa soviètica de futbol: 2
** 1973, 1975
* Lliga armènia de futbol: 2
** 1993, 1995
* Copa armènia de futbol: 5
** 1993, 1994, 1995, 1997, 2008
* Supercopa armènia de futbol: 1
** 2008

## Evolució de l'uniforme

| 1973 | 1975 | 2007 | 2008 | 2011 |

## Enllaços externs

* Lloc web oficial Arxivat 2007-12-30 a Wayback Machine.
# Hannó (oficial)

Hannó fou un cartaginès d'època incerta que és famós per l'anècdota que explica Claudi Elià que diu que va ensenyar a uns quants ocells a dir "Hannó és un déu", i després els va deixar anar, però els ocells van oblidar la lliçó tan bon punt van estar en llibertat.
Aquest Hannó ha estat identificat per alguns autors amb Hannó el Navegant, sense gaire fonament. Podria correspondre a un Hannó que mencionen Plini i Plutarc com un oficial enviat a l'exili en represàlia pel seu èxit en domesticar un lleó.

## Referències

* ↑ 26.Hanno a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 346
# Cantó de Sijac

El cantó de Sijac és un cantó francès del departament de la Dordonya, situat al districte de Brageirac. Té 18 municipis i el cap és Sijac.

## Municipis

* Bardon
* Boissa
* Bonhagas
* Colombièr
* Còmna de la Barda
* Faurilhas
* Faus
* Sijac
* Mont Madalés
* Mont Marvés
* Monsaguèl
* Mont Aut
* Plasença
* Sench Albin de Lencais
* Sent Sarnin de la Barda
* Sent Lèon de Sijac
* Sent Pardol
* Senta Radegonda

## Història

Llista dels consellers generals successius :
| Data d'elecció | Identitat | Partit |
| 1982-1994 | René Barou | RPR, després divers droite |
| 1994-2008 | Jean-Marie Bos | MDC, després PS |
| 2008- | Jean-Claude Castagner | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 4.341 | 4.089 | 3.829 | 3.850 | 3.909 | 3.958 | 4.117 |
# Cala del Morro del Vedell

La cala del Morro del Vedell és una petita platja del municipi de Palamós (Baix Empordà), situada a tocar de dic del port esportiu Marina de Palamós, entre l'aparcament del port i les roques de la Punta d'en Roca, que la separen de la cala dels Pots. Té una longitud de 90 m i una amplada mitjana de 16 m, formada per sorra gruixuda, grava i còdols. El pendent d'entrada a l'aigua hi és poc pronunciat i el fons marí rocallós. Sol estar poc freqüentada. No disposa de serveis.

## Referències

* ↑ «Cala del Morro del Vedell». Visita Costa Brava.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Cala de Morro del Vedell». Agència Catalana de Turisme.
# Hedensted

Hedensted és una ciutat danesa de l'est de península de Jutlàndia, és la capital del municipi de Hedensted que forma part de la regió de Midtjylland, ambdós creats l'1 de gener del 2007 com a part d'una reforma territorial.
Hedensted es troba a mig camí entre Horsens i Vejle i va comptar amb una estació de ferrocarril fins que es va tancar el 1970, el 2005 es va obrir una de nova gairebé al mateix lloc de l'antiga. A les dècades del 1960 i del 1970 la ciutat va créixer amb la creació de nous barris residencials al voltant del nucli antic i més tard es van crear polígons industrials al sud i a l'oest.
L'edifici més antic de la ciutat és l'església (Hedensted Kirke), construïda el 1175 i que és especialment coneguda per les seves pintures murals, mostren, entre d'altres, Adam i Eva al Jardí de l'Edèn, Crist, Sant Pere i Sant Pau. El púlpit i el retaule són de la dècada del 1600.

## Vegeu també

* Llista de ciutats de Dinamarca

## Enllaços externs

* Pintures murals de l'església de Hedensted Arxivat 2007-09-28 a Wayback Machine.
# Monte Penoso

Monte Penoso és un muntanya a la part oriental de l'illa de Maio a Cap Verd. La seva elevació és de 437 m i és el punt més elevat de l'illa. Es troba a 3 km al sud-oest de Pedro Vaz i 13 km al nord-est de la capital de l'illa Vila do Maio. La muntanya és d'origen volcànic. Forma part d'una àrea protegida.

## Referències

* ↑ areasprotegidas.gov.cv

## Bibliografia

* Ricardo A. S. Ramalho, Building the Cape Verde Islands, Springer, 2011, p. 101, ISBN 9783642191022
* António Serralheiro, Geologia da Ilha de Maio (Cabo Verde) (Geology of Maio Island, Cape Verde), Junta de Investigações do Ultramar, 1970, 103 p.
* Pierre Sorgial, Guide des îles du Cap-Vert (Cape Verde Islands Guide), Karthala, 1995 ISBN 9782865375967

## Vegeu també

* Llista de muntanyes de Cap Verd
# Football Club Haka

El Football Club Haka és un club de futbol finlandès de la ciutat de Valkeakoski.

## Història

El club va ser fundat amb el nom de Valkeakosken Haka el 1934. L'any 1949 va ascendir a pa primera divisió finesa i el 1955 guanyà la primera copa finlandesa de futbol. La dècada dels 60 fou la més brillant del club pel que fa a títols.
L'any 1972 va perdre la categoria, que recuperà el 1977. Als anys 90 canvià el seu nom pel de FC Haka i començà una nova època d'èxit destacant tres lligues consecutives entre el 1998 i el 2000.

## Palmarès

* Lliga finlandesa de futbol (9): 1960, 1962, 1965, 1977, 1995, 1998, 1999, 2000, 2004
* Copa finlandesa de futbol (12): 1955, 1959, 1960, 1963, 1969, 1977, 1982, 1985, 1988, 1997, 2002, 2005
* Copa de la Lliga finlandesa de futbol (1): 1995

## Futbolistes destacats

* Mark Dziadulewicz (1980-??)
* Carlton Fairweather
* Marlon Harewood
* David Wilson
* Olli Huttunen
* Martti Kuusela
* Edgar Gerardo Lugo
* Jari Niemi
* Mika Nurmela
* Matti Paatelainen
* Mixu Paatelainen
* Juhani Peltonen
* Valeri Popovitch
* Teemu Tainio

## Enllaços externs

* Web oficial
# Hannó (noble 215 aC)

Hannó fou un noble cartaginès que segons Titus Livi va ser l'instigador de la revolta del cap sard Hampsicora durant la Segona Guerra Púnica.
Va ser fet presoner juntament amb el general cartaginès Àsdrubal en la decisiva batalla que va posar fi a la guerra a l'illa de Sardenya l'any 215 aC.

## Referències

* ↑ 17.Hanno a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 345
# Casa Esteve (Gelida)

Casa Esteve és una obra noucentista de Gelida (Alt Penedès) protegida com a Bé Cultural d'Interès Local.

## Descripció

Casa amb paret mitgera per un dels seus quatre costats. Consta de planta baixa, dos pisos i golfes. La coberta és de teula àrab. Té galeries posteriors i pati. El coronament de l'edifici és esglaonat. Té un interessant balcó amb planta semi el·líptica i balustrada. S'inscriu dintre del llenguatge del noucentisme.

## Història

L'edifici va ser construït per l'arquitecte Ramon Reventós i Farrerons. El projecte, conservat a l'arxiu de l'Ajuntament de Gelida, va ser presentat el dia 1 d'octubre del 1924, i aprovat el 3 desembre del mateix any.

## Referències

* 1 2 «Casa Esteve». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 octubre 2017].
# CPD

CPD té els següents significats:
* Centre de processament de dades, també centre de càlcul
* Cape Photographic Durchmusterung, catàleg astronòmic fotogràfic compilat a Ciutat del Cap, complementari del Bonner Durchmusterung
* Directiva dels Productes de Construcció (de les sigles en anglès de Construction Products Directive), directiva europea de 1989 reguladora dels productes de construcció
* Centre Públic Delegat, escola depenent d'una Escola Oficial d'Idiomes
# South Gastonia

South Gastonia és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 5.433 habitants.

## Demografia

Segons el cens del 2000, South Gastonia tenia 5.433 habitants, 2.061 habitatges i 1.543 famílies. La densitat de població era de 326,2 habitants per km².
Dels 2.061 habitatges en un 32,7% hi vivien nens de menys de 18 anys, en un 55,4% hi vivien parelles casades, en un 13,7% dones solteres, i en un 25,1% no eren unitats familiars. En el 19,7% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3.
Per edats la població es repartia de la següent manera: un 24,9% tenia menys de 18 anys, un 8,6% entre 18 i 24, un 31,1% entre 25 i 44, un 24,7% de 45 a 60 i un 10,8% 65 anys o més.
L'edat mediana era de 36 anys. Per cada 100 dones de 18 o més anys hi havia 95,1 homes.
La renda mediana per habitatge era de 38.898 $ i la renda mediana per família de 40.595 $. Els homes tenien una renda mediana de 31.321 $ mentre que les dones 22.285 $. La renda per capita de la població era de 16.707 $. Entorn del 7,4% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Gastonia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- South Gastonia». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Helicigona

Helicigona és un gènere de gastròpodes eupulmonats terrestres de la família Helicidae. Són cargols amb la conquilla força aplanada que els permet entrar, per exemple, dins les juntes de les parets de pedra seca.

## Taxonomia

Per bé que s'han descrit moltes espècies d'Helicigona, WoRMS només en reconeix quatre i dues d'elles dubtoses:
* Helicigona korabensis Subai, 1997
* Helicigona lapicida (Linnaeus, 1758)
* Helicigona edlaueri Knipper, 1941 (taxon inquirendum)
* Helicigona kaeufeli Knipper, 1939 (taxon inquirendum)
* Dard de Helicigona lapicida

## Referències

* 1 2 «WoRMS - World Register of Marine Species - Helicigona A. Férussac, 1821». [Consulta: 6 agost 2021].
# Monodelphis touan

Monodelphis touan és una espècie de didelfimorf de la família dels opòssums (Didelphidae). Viu a la Guaiana Francesa i els estats brasilers d'Amapá i Pará. Durant molt de temps se'l classificà com a subespècie de M. brevicaudata, però un estudi basat en dades genètiques i morfològiques i publicat el 2012 indicà que es tractava d'una espècie a part.

## Referències

* ↑ Pavan, S. E.; Rossi, R. V.; Schneider, H. 2012. «Species diversity in the Monodelphis brevicaudata complex (Didelphimorphia: Didelphidae) inferred from molecular and morphological data, with the description of a new species». Zoological Journal of the Linnean Society, 165: 190-223
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Asíncrit d'Hircània

Asíncrit d'Hircània (en grec antic: Ἀσύγκριτος, que significa «Incomparable») és un dels Setanta deixebles de Jesús de Natzaret que figuren a l'Evangeli de Lluc. Fou bisbe d'Hircània, a l'Àsia. Sant Pau l'esmenta en la seva Carta als Romans. És venerat com a sant per l'Església Ortodoxa.

## Referències

* ↑ Ropero, Alfonso. Gran Diccionario enciclopédico de la Biblia (en castellà). Editorial CLIE, 2017-06-01. ISBN 978-84-944527-0-3.
* ↑ Zeno. «Lexikoneintrag zu »Asyncritus, S. (1)«. Vollständiges Heiligen-Lexikon, Band 1. ...» (en alemany). [Consulta: 3 abril 2022].
# Francisco Javier Sanahuja Sanchis

Francisco Javier Sanahuja Sanchis (Castelló de la Plana, 25 de novembre de 1945) és un polític valencià, conseller de la Generalitat Valenciana i diputat a les Corts Valencianes en la IV Legislatura.
Militant del PSPV-PSOE, fou Conseller de Treball i Afers Socials de la Generalitat Valenciana de 1993 a 1995, en el darrer govern de Joan Lerma i Blasco. Fou elegit diputat a les eleccions a les Corts Valencianes de 1995. Ha estat vicepresident segon de les Corts Valencianes i membre de les Comissions de Reglament, de Peticions, de Govern Interior i d'Estatut dels Diputats.
Actualment és vocal de la Societat d'Amics i Antics Alumnes de la Universitat Jaume I.

## Referències

* ↑ «III Legislatura de la Generalitat Valenciana». Arxivat de l'original el 2015-07-01. [Consulta: 1r juliol 2015].
* ↑ «Fitxa de les Corts Valencianes». Arxivat de l'original el 2015-07-02. [Consulta: 1r juliol 2015].
* ↑ «Qui som». Arxivat de l'original el 2015-07-02. [Consulta: 1r juliol 2015].
# Heterachne

Heterachne és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Heterachne baileyi C.E. Hubb.
* Heterachne gulliveri Benth.
** Heterachne gulliveri var. gulliveri
** Heterachne gulliveri var. major C.E. Hubb.
# Casa Esteve

La Casa Esteve és un masia situada al municipi Navès, a la comarca catalana del Solsonès.

## Referències

* ↑ «Casa Esteve». Gran Enciclopèdia Catalana. Barcelona: Grup Enciclopèdia Catalana.
# CPI

CPI té els següents significats:
* Cort Penal Internacional
* Índex de percepció de corrupció
* Partit Comunista de l'Índia
* Comitè Paralímpic Internacional
* Ciutat Politècnica de la Innovació, el parc científic de la universitat de València
# South Fork (Pennsilvània)

South Fork és una població dels Estats Units a l'estat de Pennsilvània. Segons el cens del 2000 tenia 1.138 habitants.

## Demografia

Segons el cens del 2000, South Fork tenia 1.138 habitants, 452 habitatges, i 311 famílies. La densitat de població era de 845 habitants/km².
Dels 452 habitatges en un 31% hi vivien nens de menys de 18 anys, en un 50,7% hi vivien parelles casades, en un 13,9% dones solteres, i en un 31% no eren unitats familiars. En el 29% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,07.
Per edats la població es repartia de la següent manera: un 24,9% tenia menys de 18 anys, un 8,9% entre 18 i 24, un 27,9% entre 25 i 44, un 19,9% de 45 a 60 i un 18,5% 65 anys o més.
L'edat mediana era de 37 anys. Per cada 100 dones de 18 o més anys hi havia 93 homes.
La renda mediana per habitatge era de 30.144$ i la renda mediana per família de 34.531$. Els homes tenien una renda mediana de 25.375$ mentre que les dones 16.563$. La renda per capita de la població era de 13.298$. Entorn de l'11,1% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Fork». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- South Fork». American Fact Finder. Oficina del Cens dels Estats Units, 12-01-2010.
# Hello God

Hello God és una pel·lícula estatunidenca dirigida per William Marshall, estrenada el 1951.

## Argument

Un soldat desconegut (Errol Flynn) explica la història de quatre joves que són morts a la Batalla d'Anzio abans d'anar al cel. Mentre s'acosten al cel, els soldats pregunten si seran acceptats, tot i que arriben molt de temps abans de poder completar les seves vides a la Terra.

## Producció

Flynn va fer la pel·lícula en societat amb William Marshall, un actor convertit en productor. La pel·lícula en principi es titulava Before You Sleep Tonight. Flynn va fer la pel·lícula a Itàlia a finals de 1949 en el camí de tornada de l'Índia, on havia estat filmant Kim. Va treballar-hi durant deu dies i Flynn diu el seu cost era 2.700 dòlars per dia.

## Repartiment

* Errol Flynn: Home a Anzio Beach
* Sherry Jackson: Petita italiana
* William Marshall: Narrador (veu)

## Referències

* ↑ Tony Thomas, Rudy Behlmer & Clifford McCarty, The Films of Errol Flynn, Citadel Press, 1969 p 173
* ↑ «Hello God». IMDb.
* ↑ Thomas McNulty, Errol Flynn: The Life and Career, McFarland, p242 accessed 22 November 2012
* ↑ Errol Flynn Asks Court to End Film Partnership, Los Angeles Times (1923-Current File) [Los Angeles, Calif] 18 Jan 1952: A7.